लखीमपुर।यूपी के लखीमपुर खीरी के निघासन कस्बे में एक दलित किशोरी ने फंदा लगाकर जान दे दी। दरअसल उसका परिवार कई दिनों से भूखा सो रहा था। वह पड़ोस से खाना मांगकर लाई थी। तीन बच्चों में खाना कम पड़ गया तो परेशान किशोरी ने यह दिल दहला देने वाला कदम उठा लिया। कस्बे बाहरी हिस्से में कटान पीड़ित परिवार रह रहे हैं। इन्हीं में एक परिवार छोटेलाल का भी है। छोटेलाल की मौत के बाद उसकी पत्नी जगराना और तीन बच्चे यहां झोपड़ी डालकर रह रहे हैं। बताया जाता है कि जगराना के घर कई दिनों से राशन न होने की वजह से चूल्हा नहीं जला था।